open-index/open-wikipedia-markdown huggingface dataset:
உலக பேரழிவு குறைப்புத் தினம்

**உலக பேரழிவு குறைப்புத் தினம்** என்பது அக்டோபர் 13 அன்று கொண்டாடப்படுகிறது.
 
உலகளாவிய ரீதியில் நோக்குமிடத்து காலத்துக்குக்காலம் ஏதோவொரு வகையில் மனிதகுலத்துக்கு பேரழிவுகள் ஏற்பட்டுக் கொண்டே இருக்கின்றன. இப்பேரழிவுகளை பல கோணங்களில் இனங்காட்டலாம். மனிதனால் மனிதனுக்கு செய்யப்படும் செயற்பாடுகள். குறிப்பாக மனிதனால் உருவாக்கப்பட்ட ஆயுதங்களினால் ஏற்படக்கூடிய அழிவுகள். யுத்த அழிவுகளை இங்கு கோடிட்டுக்காட்டலாம். மனிதனால் உருவாக்கப்பட்ட அணுகுண்டு உட்பட நவீன ரககுண்டுகள் நொடிப்பொழுதில் பல்லாயிரக்கணக்கான உயிர்களை பழிகொள்ளத்தக்கவை. செயற்கைக் காரணிகளைத் தவிர இயற்கைக் காரணிகளாலும் உலகளாவிய ரீதியில் பேரழிவுகள் ஏற்பட்டுக்கொண்டே இருக்கின்றன. 
 
வரலாற்றுக்காலம் முதல் இயற்கைக் காரணிகள் ஏற்படுத்திய அழிவுகள் குறிப்பிடப்பட்டாலும் கூட, நவீன காலத்தில் உலகளாவிய ரீதியிலான சனப்பெருக்கமானது இத்தகைய இயற்கை அழிவுகளினால் பல்லாயிரக்கணக்கான உயிர்களை உடனடியாக காவு கொள்வதினால் அவற்றின் விளைவுகள் முன்னைய காலங்களைவிட இக்காலத்தில் விசாலமாகத் தென்படுகின்றது. 
 
இயற்கைக் காரணிகளால் ஏற்படக்கூடிய பேரழிவுகள் ஒரு குறிப்பிட்ட பிரதேசத்தை அல்லது பல பிரதேசங்களை அல்லது பல நாடுகளை ஒரே நேரத்தில் தாக்கக் கூடியதாகவும் இருப்பதை நாம் காண்கிறோம். இப்படிப்பட்ட நிலையில் இயற்கை அழிவினை எம்மால் முழுமையாக கட்டுப்படுத்த முடியாதுவிடினும்கூட, இயற்கை அழிவுகளிலிருந்து ஓரளவேனும் பாதுகாப்பினை எவ்வாறு பெற்றுக் கொள்ளலாம் என்பது குறித்தும் அது குறித்த நடவடிக்கைகளை நாம் எவ்வாறு மேற்கொள்ள வேண்டும் என்பது குறித்தும் மக்கள் மத்தியில் விழிப்புணர்வை ஏற்படுத்தும் முகமாக ஆண்டுதோறும் உலகப் பேரழிவுத் தடுப்புதினம் அக்டோபர் 13ம் தேதி கடைபிடிக்கப்படுகிரது.
 
இயற்கையை வெல்ல முடியாவிடினும்கூட, இயற்கையால் ஏற்படக்கூடிய அழிவுகளிலிருந்து ஓரளவாவது பாதுகாப்பைப் பெறுவதற்கான நடவடிக்கைகளை மேற்கொள்வது இத்தினத்தின் குறிக்கோளாகவுள்ளது. 2009ம் ஆண்டிற்கான உலக பேரழிவுக் குறைப்புத் தினத்தையொட்டி ஐக்கிய நாடுகள் அவை இத்தகைய பேரழிவுகளால் ஏற்படக்கூடிய மக்களுக்கு வைத்திய வசதிகள் செய்து கொடுப்பதை விசேட அடிப்படையாகக் கொண்டு நிகழ்ச்சித்திட்டங்களை வகுத்திருந்தன. 
 
## மேற்கோள்கள்

பகுப்பு:ஐக்கிய நாடுகளின் சிறப்பு நாட்கள்
பகுப்பு:அக்டோபர் சிறப்பு நாட்கள்
கணக்காய்வு

**கணக்காய்வு** என்றால் தகைமை, அனுபவம், அறிவு, ஆளுமை உள்ள சுதந்திரமான திறந்தொழில் நபரினால் முடிவான நிதிககூற்றுக்களினதும் அவற்றின் அடிப்படையான நிதிக்கட்டுப்பாடுகளினதும் மேல் அபிப்பிராயத்தினை தெரிவிக்கும் முகமாக கொடுக்கல் வாங்கல்களில் நடாத்தப்படும் பரிசோதனை கணக்காய்வாகும். கணக்காய்வு தணிக்கை எனவும் அழைக்கப்படுகிறது. கணக்காய்வு செய்பவர்களை கணக்காய்வாளர் அல்லது தணிக்கையாளர் என்று அழைபார்கள். கணக்காய்வு தொழில்சார் திறனும், தகமையும் கொண்ட ஒரு சுதந்திரமான நபரினால் அல்லது நிறுவனத்தால் மட்டுமே செய்ய முடியும். ஒருவர் கணக்காய்வாளராக செயல்பட சில தகுதிகளை பெற்றிருக்க வேண்டும். எடுத்துகாட்டாக இந்தியா, இலங்கை ஆகிய நாடுகளில் பட்டயக் கணக்கறிஞர்கள் மட்டுமே கணக்காய்வு செய்ய முடியும்.

கணக்காய்வின் முடிவில் நிதிக்கூற்றுக்கள் உண்மையானதும், நியாயமானதும் என்றோ அல்லது இல்லை என்றோ கணக்காய்வு அபிப்பிராயம் வெளிப்படுத்தப்படும்.

## கணக்காய்வின் வகைகள்
கணக்காய்வை பின்வரும்படி வகைபடுத்தலாம்:
# புறநிலைக் கணக்காய்வு
# அகக் கணக்காய்வு
# இறுதிநிலைக் கணக்காய்வு
# இடைக்காலக் கணக்காய்வு
# தொடர் கணக்காய்வு
# ஆழத்தில் கணக்காய்வு
# செயற்பாட்டுக் கணக்காய்வு

## இவற்றையும் பார்க்கவும்
*கணக்கியல்
*பட்டயக் கணக்கறிஞர்

## மேற்கோள்கள்

பகுப்பு:கணக்காய்வு
ஐடல்பேர்க் பல்கலைக்கழகம்

**ஐடல்பேர்க் பல்கலைக்கழகம்** (*Ruprecht-Karls-Universität Heidelberg*) என்பது அதி பழமையான ஐரோப்பியப் பல்கலைக்கழகங்களில் ஒன்றாகும். ஜெர்மனியின் மிகப்பழைய பல்கலைக்கழகம். Prager Karls-பல்கலைக்கழகத்துக்கும் (Prager Karls-Universität), Wien பல்கலைக்கழகத்துக்கும் (Universität Wien ) அடுத்து Deutschen Reich இல் மூன்றாவதாக உருவாக்கம்பெற்ற பல்கலைக்கழகம். இது ஜேர்மனியில் Baden-Württemberg மாகாணத்தில், ஐடல்பேர்க் நகரில் அமைந்துள்ளது. இதை ஐடல்பேர்க் நகரில் உருவாக்குவதற்கான அனுமதி 23, ஒக், 1385 இல் பாப்பாண்டவர் Urban VI அவர்களால் ஐடல்பேர்க் நகருக்கு வழங்கப்பட்டது. 1386 இல் Kurfürsten Ruprecht அவர்களால் உருவாக்கம் பெற்ற இப்பல்கலைக்கழகத்தில் பல நூறு ஆண்டுகளாக இறையியல் (Theologie), சட்டம் (Recht), மருத்துவம் (Medizin), தத்துவம் (Philosophie) ஆகிய நான்கு வகையான துறைகளே இருந்தன. 1890 இல் ஐந்தாவதாக இயற்கை அறிவியல் (Naturwissenschaften) சேர்க்கப் பெற்றது.

இது QS World University Rankings 2013 இல் சிறந்த ஜேர்மனியப் பல்கலைக்கழகம் என்ற அங்கீகாரத்தைப் பெற்றது. கல்வி மதிப்பீடு, உயர்கல்வி போன்றவற்றில் உலக பல்கலைக்கழக தரவரிசையில் 50 ஆவது இடத்தில் உள்ளது.

## மேற்கோள்கள்

## வெளி இணைப்புகள்
* ஐடல்பேர்க் பல்கலைக்கழகத்தின் இணையத்தளம்
* தமிழ்மொழி வகுப்புகள்

பகுப்பு:செருமானியப் பல்கலைக்கழகங்கள்
பகுப்பு:யேர்மனியில் தமி்ழ்மொழி வகுப்புகள் உள்ள பல்கலைக்கழகங்கள்
இந்தியப் பட்டயக் கணக்கறிஞர்கள் கழகம்

**இந்தியப் பட்டயக் கணக்கறிஞர்கள் கழகம்** (*Institute of Chartered Accountants of India*) (**ICAI**)) பட்டயக் கணக்கறிஞர்கள் சட்டம், 1949 இன் படி இந்திய பட்டயக் கணக்கறிஞர்கள் தொழிலை வழிநடத்த உறுவாக்கபட்ட சட்டபூர்வமான நிறுவனம் ஆகும். இந்தியப் பட்டயக் கணக்கறிஞர்கள் கழகம், உலகிலேயே இரண்டாவது மிகபெரிய கணக்கியல் நிறுவனம் ஆகும். பட்டயக் கணக்கறிஞர்கள் சட்டம், 1949 இன் படி இந்திய பட்டயக் கணக்கறிஞர்கள் கழகம் அமைக்கப்பட்ட பிறகு, பட்டயக் கணக்கறிஞர் என்ற சொல் பதிவுபெற்ற கணக்காளர் என்பதற்கு பதிலாக வழக்குக்கு வந்தது. இந்த கழகம் இந்திய அரசியலமைப்பு நடைமுறைக்கு வரும் முன்பே தோற்றுவிக்கபட்டது என்பதே இதன் சிறப்பை மேற்கோளிட்டு காட்டுகிறது. இந்த கழகம் இந்தியாவில் கணக்கியல் மற்றும் கணக்காய்வு கோட்பாடுகளை வகுக்க அதிகாரம் பெற்ற ஒரே அமைப்பாகும்.

## வரலாறு
1913இல் இயற்றப்பட்ட இந்திய நிறுமச் சட்டம், முதல்முறையாக ஒரு நிறுமம் குறிப்பிட்ட கணக்கு ஏடுகளை எழுதி பராமரிக்க வேண்டும் என்று உறைத்தது. மேலும் இந்த கணக்கு ஏடுகளை கணக்காய்வு செய்ய குறிப்பிட்ட தகுதி உடைய ஒருவரை கணக்காய்வாளராக பணியில் அமர்த்த வேண்டும் என்றது. ஒருவர் கணக்காய்வாளராக பணியாற்ற மாகாண அரசிடமிறுந்து கட்டுப்பாடுக்குட்பட்ட சான்றிதழ் ஒன்றை பெற வேண்டும். 

1930இல் கணக்காளர் பதிவேடு ஒன்றை அமைக்க இந்திய அரசு முடிவு செய்தது. இந்த பதிவேட்டில் இடம் பெற்ற நபர்கள் பதிவுபெற்ற கணக்காளர் என்று அழைக்கப்பட்டனர். அதன் பிறகு இந்திய அரசை கணக்கியல் மற்றும் கணக்காய்வாளர் பெற வேண்டிய தகுதிகள் பற்றி பரிந்துறைக்க, இந்திய கணக்கியல் வாரியம் என்ற அமைப்பு உறுவாக்கபட்டது. எனினும் கணக்கியல் துறை சரியாக முறைபடுத்தபடவில்லை என்று பரவலாக நினைக்கப்பட்டது. அதனால் 1948இல் கணக்கியல் துறையை முறைப்படுத்த கணக்காளர்களை கொண்டு தன்னாட்சி பெற்ற அமைப்பு ஒன்றை அமைக்க வேண்டும் என்று வல்லுனர் குழு ஒன்று பரிந்துரை செய்தது. அதன்படி பட்டயக் கணக்கறிஞர்கள் சட்டம், 1949 நிறைவேற்றப்பட்டது. எனினும் கணக்கியல் துறை சரியாக முறைபடுத்தபடவில்லை. இந்திய பட்டயக் கணக்கறிஞர்கள் பெறும்பாலும் சில குறிப்பிட்ட உயர் சமூகத்தினர்களாகவே உள்ளனர். இந்தியாவில் பல திறமையானவர்களுக்கு பட்டயக் கணக்கறிஞர் கழகம் நல்ல வாய்ப்பு நல்குகிறது, மற்றும் கிராமப்புறத்தில் உள்ள மாணவ மாணவிகள் இக்கல்வியை பயில வாய்ப்புகள் அளிக்கின்றன பட்டயக் கணக்கறிஞர் கழகம். 

இந்திய பட்டயக் கணக்கறிஞர் ஆவது எளிதல்லாத ஒன்றாய் விளங்குகிறது. இந்திய பட்டயக் கணக்கறிஞர் இறுதித் தேர்வு உலகின் மிக கடினமான தேர்வுகளில் ஒன்றாக கருதப்படுகின்றது. பிற தேர்வுகளுடன் ஒப்பிடும்போது வெற்றி விகிதம் மிகக் குறைவே. அடித்தளத் தேர்வுக்கான காலம் ஆறு மாதம் அல்லது ஏதோ ஒரு பட்டப்படிப்பு கீழ்நிலை படித்திருக்க வேண்டும். இடைநிலை தேர்வுக்கு காலம் எட்டு மாதம். பிறகு இரண்டரை ஆண்டுகள் ஒரு பட்டையக் கணக்கறிஞரிடம் கீழ் வேலை பார்த்து பிறகு இறுதித் தேர்வுக்கு தயாராகி தேர்வெழுத வேண்டும். 

இந்தியாவில் பட்டயக் கணக்கறிஞர்களுக்கு ஆட்சியர் மற்றும் மருத்துவர்களுக்கு இணையான மதிப்பு வழங்கப்படுகிறது. பொதுவாக பட்டையக் கணக்கருக்கு வேலைவாய்ப்பு பெரிதளவில் உள்ளது. இந்தியாவின் பல பிரபலங்கள் பட்டயக் கணக்கராக இருக்கின்றனர். எடுத்துக்காட்டாக அமைச்சர் பியூசு கோயல், ஆதித்ய பிர்லா, இராகேசு சுன்சுன்வாலா மேலும் பலர்.

## இவற்றையும் பார்க்கவும்
* பட்டயக் கணக்கறிஞர்

## மேற்கோள்கள்

பகுப்பு:இந்தியப் பொருளாதாரம்
பகுப்பு:இந்தியாவில் கல்வி
பகுப்பு:இந்திய ஒழுங்குமுறை அமைப்புகள்
குளமங்கலம்

** குளமங்கலம் ** (ஆங்கிலம்: Kulamangalam), இந்தியாவின், தமிழ்நாடு மாநிலத்தில் அமைந்துள்ள புதுக்கோட்டை மாவட்டத்தில் ஆலங்குடி வட்டத்தில் இருக்கும் ஒரு கிராமம் ஆகும். குளமங்கலம் கிராமம் இரண்டு பகுதிகளாக பிரிக்கப்பட்டுள்ளது.
# வடக்கு குளமங்கலம்,
# தெற்கு குளமங்கலம்.

இக்கிராமத்தின் மையப் பகுதியில் மிக பழமை வாய்ந்த மிகப்பெரிய குதிரை சிலையுடன் கூடிய பெருங்கரையடி மீண்ட அய்யனார் ஆலயம் உள்ளது. இக்குதிரைச் சிலை ஆசியாவில் மிக உயரமான குதிரை என வர்ணிக்கப்பட்டுள்ளது.

## ஆலயம் மற்றும் வழிபாடு
இங்கு ஆண்டு தோறும் மாசி மாதம் மகம் நட்சத்திரம் வரும் நாளில் நடைபெறும் மாசி மகம் எனப்படும் திருவிழா சிறப்புடையது. இந்நாளில் அருகிலுள்ள பல ஊர்களி்லிருந்து அதிக அளவில் மக்கள் வந்து வழிபட்டுச் செல்கின்றனர். இக்கோயிலுக்கு நேர்த்திக்கடன் செய்து கொண்டவர்கள் செய்தவர்கள் வழிபாடு செய்து அன்னதானமும் அளிக்கின்றனர். இக்கோயிலுக்கு வரும் கிராமத்து மக்கள் நெடுங்காலமாக தங்கள் ஊரிலிருந்து மாட்டு வண்டியில் குடும்பத்துடன் வந்து தங்கி வழிபட்டுச் செல்கின்றனர்.

## தொழில் மற்றும் வாழ்க்கைமுறை
இங்குள்ளவர்கள் விவசாயத்தையே முழுமையாக நம்பி உள்ளனர். விவசாயத்திற்குத் தேவையான நீர் ஆழ்குழாய் கிணறு மூலம் பெறப்படுகிறது. இக்கிராமத்தினைச் சுற்றியுள்ள பதினைந்து கிராமங்கள் ஆழ்குழாய் கிணற்றை நம்பித்தான் விவசாயம் செய்து வருகின்றனர்.

## அரசியலில் குளமங்கலம்
ஆலங்குடி (சட்டமன்றத் தொகுதி)யில் முதன் முறையாக இப்பகுதியில் இருந்து திரு.ராசசேகரன் என்பவர் தற்போது(2006–2011) ஆலங்குடி சட்டமன்ற உறுப்பினராக தேர்ந்தெடுக்கப்பட்டுள்ளார். இவர் இந்திய பொதுவுடைமைக் கட்சியைச் சேர்ந்தவர்.இத்தோகுதியைப் பொருத்தவரை இடதுசாரிகளுடன் கூட்டணியில் இருப்பவர்களே வெல்வது தொடர்கிறது..

## மேற்கோள்கள்

பகுப்பு:புதுக்கோட்டை மாவட்டத்திலுள்ள கிராமங்கள்
பகுப்பு:தஞ்சாவூர் மாவட்டத்திலுள்ள கிராமங்கள்
கணக்காய்வாளர்

**கணக்காய்வாளர்** (English:Auditor) என்பவர் ஒரு நிறுவனத்தின் கணக்கு ஏடுகள், நிதியியல் ஆறிக்கைகள் மற்றும் கூற்றுகள் அந்த நிறுவனத்தின் நிதி நிலையைச் சரிவர காட்டுகிறதா என்று ஆய்வு செய்பவர் ஆவார். கணக்காய்வாளராக பணியாற்ற குறிப்பிட்ட சில தகுதிகள் பெற்றிருக்க வேண்டும். இந்தியாவில் கணக்காய்வாளராக விரும்புபவர்கள் இந்தியப் பட்டயக் கணக்கறிஞர்கள் கழகம் நிர்ணயித்துள்ள தகுதிகளைப் பெற்று அக்கழகத்தின் உறுப்பினராகப் பதிவு பெற்றிருத்தல் வேண்டும். இந்தக் கணக்காய்வாளர்களை தணிக்கையாளர் என்றும் அழைப்பதுண்டு.

## கணக்காய்வாளர் வகைகள்
ஒரு நிறுவனத்தில் இரண்டு வகையான கணக்காய்வாளர்கள் இருக்கின்றனர்.

**அகக் கணக்காய்வாளர்**

நிறுவனத்தின் அகக் கட்டுப்பாடு முறையின் வினைத்திறன் பற்றிய ஆய்வினை மேற்கொள்வதற்கும், அவை பற்றிய தனது முடிவினை முகமைக்கு அறிக்கையாகச் சமர்பிப்பதற்காகவும் அதன் நிர்வாகத்தால் நியமிக்கப்படுபவர்.

**புறக் கணக்காய்வாளர்**

இவர் நிதிக்கூற்றுக்கள் மீது கணக்காய்வினை மேற்கொள்ளும் சுதந்திரமான நபர் ஆவார். இவர் கணக்குகளின் தேவைக்கேற்ப அகக் கணக்காய்வாளரின் உதவினை பெற்றுக் கொள்கிறார்.

## இதையும் பார்க்கவும்
*கணக்கியல்
*கணக்காய்வு
*பட்டயக் கணக்கறிஞர்
*இந்தியப் பட்டயக் கணக்கறிஞர்கள் கழகம்
*இலங்கைப் பட்டயக் கணக்கறிஞர் கழகம்
பகுப்பு:கணக்காய்வு

## மேற்கோள்கள்
காதணி விழா

**காதணி விழா** என்பது இந்து தமிழர்களிடையே காணப்படும் ஒரு சடங்காகும். இந்த சடங்கில் குழந்தைகளுக்கு காதில் துளையிட்டு தங்கக் காதணி அணிவிக்கப்படுகிறது. இச்சடங்கின் முறைகள் சாதி சமயத்திற்கு தக்கவாறு மாறுபடுகிறது.

நல்ல நாள் மற்றும் நேரத்தினை கணக்கிட்டு காதணி விழாவிற்கு ஏற்பாடு செய்கின்றனர். தமிழ்ச் சாதிகளில் பெரும்பாலும் குலதெய்வ கோயில்களில் முடி எடுத்தல் மற்றும் காதுகுத்தல் நடைபெறுகிறது. சிலர் வீடுகளிலும், மண்டபங்களிலும் விழா நிகழ்த்துகின்றனர். இடம் மற்றும் காலம் பற்றிய முடிவு எடுக்கப்பட்டதும்,. முக்கிய உறவினர்களுக்கும், நண்பர்களுக்கு வாய்மொழியாகவோ, பத்திரிக்கை அடித்து கொடுத்தோ செய்தியினை தெரிவிக்கின்றனர். 

அந்நன்னாளில் அனைவரும் காது குத்தும் இடத்தில் கூடியதும், குழந்தைகளை குலதெய்வ கோவிலுக்கு அழைத்து சென்று மொட்டை போடுகின்றனர். பின் அவர்களை குளிப்பாட்டி, தாய்மாமன் சீராக வருகின்ற புத்தாடைகளை அணிவிக்கின்றனர். குழந்தையை தாய் மாமன் மடியில் அமரவைத்து ஆச்சாரியால் காது குத்தப்படுகிறது. பின்பு தாய் மாமன் தந்த தங்கக் காதணிகளைப் போடுகின்றர். தாய் வழிமாமன் இல்லையேல் அதற்கு நிகரான ஒரு உறவின் மடியிலும் வைத்து காதுகுத்தல் நிகழும். 

காதுகுத்து முடிந்ததும் அனைவரும் குலதெய்வக் கோவிலுக்குச் சென்று வழிபடுகின்றர். பின்பு ஆடு போன்ற அசைவ உணவோ, சைவ உணவோ பரிமாறி விருதுண்டு வீடு திரும்புகின்றர்.

பிற கலாச்சாரத்திலும், நாடுகளிலும் காதில் அணிகலன்கள் அணிவது வழக்கத்தில் உள்ளது எனினும் இதை ஒரு விழாவாகக் கொண்டாடும் பாங்கு தமிழ் மக்களிடையே சிறப்பானதாக இதை ஆக்குகிறது.
## இதையும் பார்க்க
*இந்து சமயத்தினரின் 16 சடங்குகள்
## மேற்கோள்கள்

பகுப்பு:இந்து சமயச் சடங்குகள்
ஏர் இந்தியா எக்சுபிரசு விமானம் 812

**ஏர் இந்தியா எக்சுபிரசு  விமானம் 812** (*Air India Express Flight 812*), என்பது துபாய் பன்னாட்டு விமான நிலையத்தில் இருந்து இந்தியாவின் மங்களூருக்கு இந்திய அரசின் விமான சேவை நிறுவனமான ஏர் இந்தியாவால் இயக்கப்படும் குறைந்த கட்டண வான் ஊர்தியாகும். இவ்விமானம் 22 மே 2010 அன்று காலை சுமார் 06:30 மணிக்கு மங்களூர் விமான நிலையத்தில் தரையிரங்கும் போது ஓடுதளத்தில் இருந்து விலகி பெரும் விபத்துக்குள்ளானது. இவ்விபத்தில் சுமார் 160திற்கும் மேற்பட்டவர்கள் கொல்லப்பட்டனர்..

## இறந்தோர்
பயணிகள் பட்டியலில் மொத்தம் 169  பெயர்கள் இருந்தாலும் 9 பயணிகள் விமானத்தில் ஏறவில்லை. சுமார் 152 சடலங்கள்  மீட்கப்பட்டுள்ளதாக தெரிகிறது, மேலும் விமானம் தீ பிடித்ததால் பலரது உடல்கள் அடையாளம் காண இயலாத அளவில் கருகியது. இவ்விபத்தில்  உயிரிழந்தவர்களில் பெரும்பாலோனர் கேரளா மாநிலத்தின் காசர்கோடு மற்றும்  கண்ணூர் மாவட்டத்தை சேர்ந்தவர்கள் ஆவர். இவர்களில்  இறந்தவர்களில் பலர் மத்திய கிழக்கு நாடுகளில் கூலி தொழிலாளர்களாக வேலை  செய்தவர்கள் ஆவர்.

## குற்றச்சாட்டுக்கள்
இவ்விமானத்தை ஓட்டிய விமானி 10,500 மணிநேரம் ஓட்டிய அனுபவம் உள்ளவர் என்றும் ஆனால் விபத்து நடந்த அன்றைய தினம் தொடர்ந்து 10 மணிநேரம் வரை தொடர்ந்து இயக்கியதாகவும் அதனால் அவர் களைப்படைந்திருக்கலாம் என்றும் தினத்தந்தி மே 24,2010 அன்று செய்தி வெளியிட்டுள்ளது (சென்னைப் பதிப்பு).

## இழப்பீடு
இறந்தவர்கள் குடும்பத்துக்கு ௹ 2,00,000 ம் காயமடைந்தவர்களுக்கு ௹ 50,000 ம் வழங்கப்படும் என இந்தியப் பிரதமர் மன்மோகன் சிங் அறிவித்தார். இவை பிரதமர் தேசிய நிவாரண நிதியில் இருந்து வழங்கப்படும் . கருநாடக முதல்வர் எதியூரப்பாவும் இறந்தவர்கள் குடும்பத்துக்கு ௹ 2,00,000 வழங்கப்படும் என அறிவித்துள்ளார் . இவையல்லாமல் மாண்ட்ரீல் கருத்தரங்கில் ஏற்பட்ட ஒப்பந்தம் காரணமாக இந்திய வான் பயண சட்டத்தில் கொண்டுவரப்பட்ட சட்டதிருத்ததின் படி இறந்தவர்கள் குடும்பத்துக்கு இந்திய ரூபாய் 72,00,000 வழங்கும் படி விமான நிருவனத்துக்கு விமான போக்குவரத்து துறை அறிவுறுத்தியுள்ளது . இடைக்கால இழப்பீடாக 12 வயதுக்கு மேற்பட்டவர்களுக்கு ௹ 10,00,000 ம் 12 வயதுக்கும் குறைவானவர்களுக்கு ௹ 5,00,000 ம் காயமடைந்தவர்களுக்கு ௹ 2,00,000 ம் வழங்குவதாக இந்தியன் ஏர்லைன்சு அறிவித்துள்ளது. இந்த இழப்பீடு பிரதமர் அறிவித்துள்ள இழப்பீடுக்கு மேலதிகமானதாகும்.

## மேற்கோள்கள்

பகுப்பு:இந்தியாவில் பயணியர் வானூர்தி விபத்துகள்
பகுப்பு:2010 விபத்துகள்
பகுப்பு:மேற்கோள் வழு-ref குறிச்சொல்லுக்கு உரையில்லாதவை
பகுப்பு:கருநாடக வரலாறு (1947- தற்போதுவரை)
பாத்திம கலீபகம்

**பாத்திம கலீபகம்** (*Fatimid Caliphate*, அரபி:الفاطميون) எகிப்தை மையமாகக் கொண்டு செயல்பட்ட இசுலாமிய கலீபகம் ஆகும். பெரும்பான்மையோரால் அங்கீகரிக்கப்பட்ட கலீபகங்களின் வரிசையில் அமையப்பெற்ற ஒரே சியா இசுலாமிய கலீபகம் இது. கிபி 909ல் முகம்மது நபியின் மகள் பாத்திமாவின் வழி வந்த அப்துல்லா அல் மகதி பில்லா என்பவரால் இது தோற்றுவிக்கப்பட்டது. இதன் பேரிலேயே இது *பாத்திம கலீபகம்* என அழைக்கப்படுகின்றது. இதன் கலீபாக்கள் சியா இசுலாமின் இசுமாயிலி பிரிவின் இமாமாகவும் இருந்தனர். இவர்களின் ஆட்சி அதன் உட்சத்தில் வட ஆப்பிரிக்கா, எகிப்து, சிசிலி, சிரியா, பாலசுத்தீனம், லெபனான் மற்றும் கெசாசு ஆகிய பகுதிகளை உள்ளடக்கியதாக இருந்தது. 1070 வாக்கில் துருக்கிய மற்றும் சிலுவைப்போராளிகளின் படையெடுப்பால் சரிவை சந்திக்கத் தொடங்கிய இந்த பேரரசு, 1171ல் அய்யூப்பிய வம்ச பேரரசர், சலாகுத்தீன் எகிப்தை கைப்பற்றியதைத் தொடர்ந்து முடிவுக்கு வந்தது.

இன்றைய எகிப்தின் தலைநகரமான கெய்ரோ, இவர்களின் ஆட்சியிலேயே நிர்மானிக்கப்பட்டது. கிபி 969ல் உருவாக்கப்பட்ட இந்த நகரத்தின் அப்போதைய பெயர் *அல்-காகிரா* என்பதாகும். இன்றும் இந்த நகரத்தில் இருக்கும் அல்-அசார் பல்கலைக்கழகம், அல்-கக்கீம் பள்ளிவாசல் போன்றவை பாத்திம கலீபகத்தின் கட்டடக்கலைக்கு சிறந்த எடுத்துக்காட்டுகளாகும்.

## மேற்கோள்கள்

பகுப்பு:இசுலாமிய கலீபகங்கள்
பகுப்பு:இசுலாமியப் பேரரசுகள்
பகுப்பு:ஆபிரிக்காவின் முன்னாள் நாடுகள்
பகுப்பு:ஆசியாவின் முன்னாள் நாடுகள்
பகுப்பு:ஐரோப்பாவின் முன்னாள் நாடுகள்
தொரப்பாடி

**தொரப்பாடி** (ஆங்கிலம்:**Thorapadi**), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள பண்ருட்டி வட்டத்தில் இருக்கும் ஒரு பேரூராட்சி ஆகும். இதனருகே அமைந்த தொடருந்து நிலையம் 6 கி.மீ. தொலைவில் உள்ள பண்ருட்டியில் உள்ளது.

## அமைவிடம்
கடலூரிலிருந்து 35 கி.மீ. தொலைவில் அமைந்த தொரப்பாடி பேரூராட்சிக்கு கிழக்கே பண்ருட்டி 6 கி.மீ.; மேற்கே உளுந்தூர்பேட்டை 35 கி.மீ.; வடக்கே விழுப்புரம் 25 கி.மீ. மற்றும் தெற்கே நெய்வேலி 18 கி.மீ. தொலைவில் உள்ளது.

## பேரூராட்சியின் அமைப்பு
6 ச.கி.மீ. பரப்பும், 15  பேரூராட்சி மன்ற உறுப்பினரகளையும், 43 தெருக்களையும் கொண்ட  இப்பேரூராட்சி பண்ருட்டி (சட்டமன்றத் தொகுதி)க்கும், கடலூர் மக்களவைத் தொகுதிக்கும் உட்பட்டது.

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இப்பேரூராட்சி 1,882   வீடுகளும், 7,659 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 78.37%  மற்றும்  பாலின விகிதம் 1,000 ஆண்களுக்கு, 958 பெண்கள் வீதம் உள்ளனர்.

## ஆதாரங்கள்


பகுப்பு:கடலூர் மாவட்டத்தில் உள்ள பேரூராட்சிகள்
கிள்ளை

**கிள்ளை** (ஆங்கிலம்:**Killai**), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டம், சிதம்பரம் வட்டத்தில் இருக்கும் ஒரு பேரூராட்சி ஆகும்.

## அமைவிடம்
கடலூர் - சிதம்பரம் வழித்தடத்தில் அமைந்த கிள்ளை பேரூராட்சி, மாவட்டத் தலமையிடமான கடலூரிலிருந்து 46 கி.மீ. தொலைவிலும்; சிதம்பரத்திலிருந்து 12 கி.மீ. தொலைவிலும் உள்ளது.

## பேரூராட்சியின் அமைப்பு
15.36 சகி.மீ. பரப்பும் , 15 பேரூராட்சி மன்ற உறுப்பினரகளையும், 72 தெருக்களையும் கொண்ட  இப்பேரூராட்சி சிதம்பரம் (சட்டமன்றத் தொகுதி)க்கும், சிதம்பரம் மக்களவைத் தொகுதிக்கும் உட்பட்டது.

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இப்பேரூராட்சி     3,359  வீடுகளும், 13,608 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 77% மற்றும்  பாலின விகிதம் 1,000 ஆண்களுக்கு, 986  பெண்கள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே  2,559 மற்றும் 1,677 ஆகவுள்ளனர்.
## மேற்கோள்கள்


பகுப்பு:கடலூர் மாவட்டத்தில் உள்ள பேரூராட்சிகள்
செயற்கை உயிரணு

**செயற்கை உயிரணு** அல்லது **செயற்கை உயிரி** (*Artificial cell*) என்பது செயற்கை வேதிப் பொருட்களால் உருவாக்கப்பட்ட ஒரு உயிரணு ஆகும்.

## 2010 அறிவிப்பு
2010 வரைக்கும் மற்ற உயரணுக்களில் இருந்தே, உயிரணுப் பிரிவு மூலம் பிற உயிரணுக்கல் உருவாக்கப்பட்டன. 2010 இல் முதன் முறையாக கணினியில் வடிவமைக்கப்பட்ட டி.என்.ஏ மரபுத் தரவுகளுக்கு ஏற்ப வேதிப் பொருட்களால் உருவாக்கப்பட்ட synthetic genome ஒரு பக்டீரியாக்கு transplanted செய்து, புதுவையான உயிரணுக்களை உற்பத்தி செய்வதில் உயிரியலாளர்கள் வெற்றி கண்டுள்ளார்கள். இது செயற்கை உயிரணு உருவாக்கத்தில் ஒரு முக்கிய மைல்கல்லாகக் கருதப்படுகிறது.

## மேற்கோள்கள்


## வெளி இணைப்புகள்
* செயற்கை உயிரி - ஆரம்ப வெற்றி...!

பகுப்பு:உயிரியல் துறைச்சொற்கள்
பகுப்பு:செயற்கை உடல் உறுப்புகள்
நினைவெல்லாம் நித்யா

**நினைவெல்லாம் நித்யா** (*Ninaivellam Nithya*) 1982 ஆம் ஆண்டில் வெளிவந்த இந்தியத் தமிழ்த் திரைப்படமாகும்.

ஸ்ரீதர் இயக்கத்தில் வெளிவந்த இத்திரைப்படத்தில், முத்துராமன் மகனான கார்த்திக் உடன் ஜெமினி கணேசன் மகளான ஜீஜி இணைந்து நடித்திருந்தார். ஜீஜி நடித்த ஒரே படம் இதுவேயாகும். வர்த்தக ரீதியாக வெற்றியடையாத இப்படத்துடன் திரையுலகிலிருந்து விலகி விட்ட ஜீஜி, பின்னர் மருத்துவத் துறையில் ஈடுபட்டு எய்ட்ஸ் விழிப்புணர்வு தொடர்பான துறையில் மிகுந்த அளவு பணியாற்றியுள்ளார்.

## நடிகர்கள்
* கார்த்திக்- சந்துரு 
* ஜீஜி- நித்யா 
* நிழல்கள் ரவி- தியாகு
* நிதர்ஷன்- குகநேசன்

## இசை
இத்திரைப்படத்திற்கு இளையராஜா இசையமைத்திருந்தார். வர்த்தக ரீதியாக இப்படம் வெற்றி அடையாது போயினும், இளையராஜாவின் இசையிலும், வைரமுத்துவின் வரிகளிலும் இதன் பாடல்கள் மிகுந்த பிரபலம் ஆயின. "பனி விழும் மலர்வனம்", "ரோஜாவைத் தாலாட்டும் தென்றல்" போன்ற பாடல்கள் இன்றளவும் மேடைகளிலும், தொலைக்காட்சி இசை நிகழ்ச்சிகளிலும் பாடப்பெறுகின்றன. ஹம்சநாதம் என்னும் கருநாடக இசை இராகத்தின் மீதாக அமைந்த "கன்னிப்பொண்ணு கைமேல" என்னும் பாடல் கிராமிய இசை முறைமையில் அமைந்துள்ளது அதன் தனிச் சிறப்பு.  "பனி விழும் மலர்வனம்" பாடல் சலநாட என்னும் கருநாடக இசை இராகத்தில் அமைந்துள்ளது.

## மேற்கோள்கள்

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ஸ்ரீதர் இயக்கிய தமிழ்த் திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
கிழக்கே போகும் ரயில்

**கிழக்கே போகும் ரயில்** 1978 ஆம் ஆண்டு வெளிவந்த தமிழ்த் திரைப்படமாகும். பதினாறு வயதினிலே என்ற தனது முதல் படத்தின் மூலம் தமிழ்த் திரையுலகில் ஒரு புரட்சியைத் தோற்றுவித்த இயக்குநர் பாரதிராஜா இயக்கிய இரண்டாவது திரைப்படம். இத்திரைப்படத்தில் சுதாகர், எம். ஆர். ராதிகா மற்றும் பலர் நடித்திருந்தனர். இப்படம் வணிக அடிப்படையில் பெரும் வெற்றி அடைந்தது. திரையரங்குளில் 365 நாட்கள் ஓடியது. இப்படம் *தூர்ப்பு வெள்ளே ரைலு* (*తూర్పు వెళ్ళే రైలు*) என்ற பெயரில் 1979 இல் தெலுங்கில் மறுஆக்கம் செய்யப்பட்டது. பதினாறு வயதினிலே என்ற தனது முதல் படத்தின் மூலம் தமிழ்த் திரையுலகில் ஒரு புரட்சியைத் தோற்றுவித்த இயக்குநர் பாரதிராஜா இயக்கிய இரண்டாவது திரைப்படம் "கிழக்கே போகும் ரயில்".

கிராமியச் சூழலில் பெருமளவில் வெளிப்புறப் படப்பிடிப்பாகவே தயாரிக்கப்பட்ட இப்படத்தில்தான் பின்னர் முன்னணிக் கதாநாயகியாகவும், இன்றளவும் வெற்றிகரமான தொலைக்காட்சித் தொடர் தயாரிப்பாளராகவும் விளங்கி வரும் ராதிகா அறிமுகமானார். அவரது முதற்படத்தைப் போலவே, கிராமியச் சூழலில் அநேகமாக வெளிப்புறப் படப்பிடிப்பாகவே தயாரிக்கப்பட்ட இப்படத்தில்தான் பின்னர் முன்னணிக் கதாநாயகியாகப் பல வருடங்களுக்கு விளங்கி, இன்றளவும் வெற்றிகரமான தொலைக்காட்சித் தொடர் தயாரிப்பாளராக விளங்கி வரும் ராதிகா அறிமுகமானார். நாவிதன் ஒருவரின் மகனான ஒரு ஏழைக் கிராமக் கவிஞன் மற்றும் அந்தக் கிராமத்திலேயே அடைக்கலம் புகும் கள்ளமற்ற பெண் ஒருத்தி ஆகியோரின் இடையிலான காதலை சுவைபடவும் இயற்கையாகவும் சித்தரித்த இப்படம் வர்த்தக ரீதியாகவும் பெரும் வெற்றி அடைந்தது. இப்படத்தில் பாக்கியராஜ் உதவி இயக்குநராகப் பணியாற்றினார்.

### கதை
நாவிதன் ஒருவரின் மகனான ஒரு ஏழைக் கிராமக் கவிஞன் மற்றும் அந்தக் கிராமத்திலேயே அடைக்கலம் புகும் கள்ளமற்ற பெண் ஒருத்தி ஆகியோரின் இடையிலான காதலே இத்திரைப்படத்தின் கதைக்களமாகும்.
 	
இளையராஜா இசையில் இப்படத்தின் பாடல்கள் அனைத்துமே பெரும் அளவு பிரபலமாயின. குறிப்பாக, கருநாடக இசை அடிப்படையில் அமைந்த "மாஞ்சோலைக் கிளிதானோ" என்னும் பாடல் பின்னணிப் பாடகர் ஜெயசந்திரனுக்குப் பெரும் புகழை ஈட்டித் தந்தது.

### பாத்திரங்கள்
*பரஞ்சோதியாக சுதாகர் 	
*பாஞ்சாலியாக ராதிகா சரத்குமார்	
*பட்டாளத்தாராக விஜயன்
*பாஞ்சாலியின் சகோதரி கருத்தம்மாவாக காந்திமதி
*பஞ்சாயத்து உறுப்பினராக ஜனகராஜ்

### ஒலிப்பதிவு

இந்தப் படத்தின் பின்னணி இசையையும் பாடல்களையும் இளையராஜா இயற்றியிருந்தார். இப்படத்தின் பாடல்கள் அனைத்துமே பெரும்புகழ் பெற்றன. குறிப்பாக, கருநாடக இசை அடிப்படையில் அமைந்த "மாஞ்சோலைக் கிளிதானோ" என்னும் பாடல் பின்னணிப் பாடகர் ஜெயசந்திரனுக்குப் பெரும் புகழை ஈட்டித் தந்தது.

## குறிப்புகள்

### வெளி இணைப்புகள்
இணைய திரைத் தரவுதளத்தில் கிழக்கே போகும் ரயில் 

பகுப்பு:1978 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:பாரதிராஜா இயக்கிய தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:காந்திமதி நடித்த திரைப்படங்கள்
உதுமானிய கலீபகம்

**உதுமானிய கலீபகம்** (ஒட்டோமன் கலீபகம், *Ottoman Caliphate*, துருக்கிய: Hilâfet makamı) இசுலாமிய கலீபகங்களின் வரிசையில் அமையப்பெற்ற கடைசி கலீபகம் ஆகும். துருக்கிய ஒட்டோமன் பேரரசின் ஒரு அங்கமாக இது இருந்தது. ஒட்டோமன் பேரரசின் எட்டாவது சுல்தானான முதலாம் சலீம், 1517ல் மேற்கொண்ட போர் நடவடிக்கைகளை அடுத்து எகிப்தின் மாம்லுக் பேரரசு முடிவுக்கு வந்தது. இதனை அடுத்து அந்த அந்த பேரரசின் பாதுகாப்பில் இருந்த அப்பாசியக் கலீபகத்தின் கடைசி கலீபாவான மூன்றாம் அல்முத்தவக்கில் துருக்கியின் இசுதான்புல் நகரில் சிறைவைக்கப்பட்டார். அங்கு அவர் தனது கலீபா பதவியையும் அதற்கான முத்திரையையும் முதலாம் சலீமிடம் கையளித்ததை அடுத்து, உதுமானிய கலீபகம் ஆரம்பமாகியது. இதையடுத்து 1517ல் முதலாம் சலீம் தன்னை முதலாம் உதுமானிய கலீபாவ அதிகாரப்பூர்வமாக அறிவித்துக் கொண்டார்.

உதுமானிய கலீபகம் அராபியர் அல்லாதவர்களால் ஆளப்பட்ட ஒரே கலீபகம் ஆகும். இவர்களின் ஆட்சியில் மெக்கா மதினா போன்ற முக்கிய இசுலாமிய புனிதத்தலங்கலும் கைப்பற்றப்பட்டன. மேலும் இவர்களின் ஆட்சியிலேயே கலீபகம் என்பது மதத்தலைமை என்பதையும் தாண்டி அரசியல் தலைமை என்ற முக்கியத்துவத்தையும் பெற்றது. ஐரோப்பா மற்றும் உருசியா ஆகிய பகுதிகளில் வாழ்ந்த இசுலாமியர்களின் உரிமைகளை பாதுகாப்பதில் இவர்களின் ஆட்சி முக்கியப் பங்கு வகித்தது.

சுமார் நான்கு நூற்றாண்டுகள் வரை தொடர்ந்த இந்த கலீபகம் முதலாம் உலகப் போரில் ஒட்டோமன் பேரரசு தோல்வியை சந்தித்ததை அடுத்து வீழ்ச்சியடையத் தொடங்கியது. இதன் கடைசி கலீபாவான இரண்டாம் அப்துல் மசீத் 1924ல் இறந்ததை தொடர்ந்து இந்த கலீபகம் முடிவுக்கு வந்தது. இதையடுத்து முசுத்தபா கமால் அத்தாதுர்கின் தலைமையில் அமைக்கப்பட்ட துருக்கிய தேசிய இயக்கம், மத சார்பற்ற துருக்கியை அமைப்பதின் ஒரு அங்கமாக இசுலாமிய கலீபா பதவியை ரத்து செய்தது.

## மேற்கோள்கள்

பகுப்பு:இசுலாமிய வரலாறு
பகுப்பு:இசுலாமியப் பேரரசுகள்
காயத்ரி மந்திரம்

**காயத்திரி மந்திரம்** எனப்படுவது ‘சாவித்திரி மந்திரம்’ என்றும் கூறப்படுகிறது. விசுவாமித்திரர் என்ற முனிவர் இயற்றியதாகக் கூறப்படும் (ரிக் வேதத்தின்) மூன்றாவது மண்டலத்தில் (3.62.10)  உள்ள ஓர் அருட்பாடல் காயத்திரி மந்திரம் ஆகும். இம்மந்திரமானது ஒரு வேண்டுதல் அல்லது தினசரி பிரார்த்தனையாக உள்ளது.

## காயத்திரி மந்திரமும் அதன் விளக்கமும்

காயத்திரி மந்திரம் பதினொரு சொற்களைக் கொண்டது :
:"ஓம் பூர்புவ: ஸ்வ: தத்ஸவிதுர்வரேண்யம்
பர்க்கோதேவஸ்ய தீமஹி
தியோ யோ ந: ப்ரசோதயாத் !!"

காயத்திரி மந்திரத்தின் விளக்கம்:
பூர்லோகம், புவர்லோகம், ஸ்வர லோகம் ஆகிய மூன்று உலகங்களையும் படைக்க காரணமான ஒளி பொருந்திய, வணக்கத்திற்குரியவரை நாங்கள் தியானிக்கிறோம். நாங்கள் மேலான உண்மையை உணர அந்தப் பரம்பொருள் எங்களது அறிவை ஊக்குவிக்கட்டும்.

உபநயனம் செய்யப்பட்டவர்கள் நாள்தோறும் காயத்திரி மந்திரத்தை ஜெபிக்க வேண்டும். வேத மந்திரங்கள் அனைத்துமே செய்யுளைப் போல் உச்சரிப்பதற்கு ஏற்றபடி ஒலியின் அளவை உடையவை. ‘காயத்திரி’ என்னும் ஒலியின் அளவைக் கொண்டு இந்த மந்திரம் இயற்றப்பட்டதால் இதற்கு “காயத்திரி மந்திரம்” என்ற பெயர் ஆயிற்று.

ஒவ்வொரு கடவுளரை தியானிக்க தனித்தனி காயத்திரி மந்திரங்கள் உள்ளது.

காயத்திரி மந்திரத்தின் பொருளைப் பாரதியார் தான் பாடிய பாஞ்சாலி சபதத்தில்       (பாடல் எண்; 153)பின்வருமாறு பாடியுள்ளார்.

:"செங்கதிர்த் தேவன் சிறந்த ஒளியினைத் தேர்கின்றோம்
:அவன் எங்களறிவினைத் தூண்டி நடத்துக"

காயத்ரி மந்திரத்தின் பதவாரியான பொருள் பின்வருமாறு:

யோ -எவர்

ந -நம்முடைய

தியோ -புத்தியை

தத் -அப்படிப்பட்ட

ப்ரசோதயாத் -தூண்டுகிறாரோ

தேவஸ்ய -ஒளிமிக்கவராக

ஸவிது -உலகைப் படைத்த

வரேண்யம் -மிகவும் உயர்ந்ததான

பர்கோ -சக்தியை

தீமஹி -தியானிக்கிறோம்

நமது புத்தியை இயங்கச் செய்யும் பரமாத்மாவை நாம் வணங்குவோம் என்பது சுருக்கமான பொருள். காயத்ரி மந்திரத்தின் சிறப்பை உலகுக்கு உணர்த்தியவர் பிரம்ம ரிஷி விஸ்வாமித்திரர்.

## மேற்கோள்கள்

## வெளி இணைப்புகள்
* சுபிட்சம் வழங்கும் காயத்திரி மந்திரம்
* காயத்திரி மந்திரத்தின் பயனும் ஆற்றலும் 
*அனைத்து தெய்வங்களின் காயத்ரி மந்திரம்
*காயத்ரி மந்திரம் (ஆங்கிலம்)

பகுப்பு:இந்து சமய மந்திரங்கள்
சாம்பல் தலை தாழைக்கோழி

**சாம்பல் தலை தாழைக்கோழி** அல்லது **மயில்கால்** கோழி அல்லது **சேமன்கோழி** (*Western swamphen*) என்பது கோழியை ஒத்த உருவத்தை உடைய பறவையாகும். இது மத்திய கிழக்கு மற்றும் இந்திய துணைக்கண்டத்தில் இருந்து தெற்கு சீனா மற்றும் வடக்கு தாய்லாந்து வரை உள்ள சதுப்பு நிலங்களில் உள்ள இனமாகும். இது **நீலத் தாழைக் கோழி**யின் கிளையினமாகக் கருதப்பட்டது, ஆனால் 2015 இல் தனி இனம் என்ற நிலைக்கு உயர்த்தப்பட்டது. இன்று நீலத் தாழைக் கோழி  ஒரு மிகையினமாகக் கருதப்படுகிறது. மேலும் இதன் ஆறு கிளையினக் குழுக்களில் ஒவ்வொன்றும் தனி இனங்களாக கருதப்படுகின்றன. 

1990 களின் பிற்பகுதியில், புளோரிடாவின் பெம்ப்ரோக் பைன்சில் உள்ள பறவை வளர்ப்பிடத்தில் இருந்து தப்பித்தன் காரணமாக, சாம்பல் தலை தாழைக்கோழி வட அமெரிக்காவிற்கு அறிமுகமானது. மாநில வனவிலங்கு உயிரியலாளர்கள் இந்தப் பறவைகளை அழிக்க முயன்றனர், ஆனால் இவை பெருகிவிட்டன. இப்போது தெற்கு புளோரிடாவின் பல பகுதிகளில் இவை காணப்படுகின்றன. பறவையியல் அதிகாரிகள் இந்தப் பறவைகள் வாழும் முக்கியப் பகுதியாக புளோரிடாவின் அவிஃபானா மாறும் என்று கருதுகின்றனர். இது பிப்ரவரி 2013 இல் அமெரிக்க பறவைகள் சங்கத்தின் சரிபார்ப்புப் பட்டியலில் சேர்க்கப்பட்டது.

## வகைபிரித்தல்

போர்பிரியோ பேரினத்தைச் சேர்ந்த 15 இனங்களில் சாம்பல் தலை தாழைக்கோழி ஒன்றாகும். இது 2015 ஆம் ஆண்டு வரை நீலத் தாழைக்கோழியின் கிளையினமாக வகைப்படுத்தப்பட்டது. அப்போது ஊதா தாழைக்கோழி இனங்கள் குழு ஆறு  இனங்களாக பிரிக்கப்பட்டது.

### துணையினங்கள்

* P. p. poliocephalus- Latham, 1801: பரிந்துரைக்கபட்ட துணையினங்கள் இந்தியா ( அந்தமான் நிக்கோபார் தீவுகள் உட்பட) மற்றும் இலங்கையில் இருந்து தெற்கு சீனா மற்றும் வடக்கு தாய்லாந்து வரை காணப்படுகிறது.
* P. p. seistanicus- Zarudny and Härms, 1911: ஈராக்கு மற்றும் தெற்கு ஈரானில் இருந்து பாக்கித்தான், ஆப்கானித்தான், மற்றும் வடமேற்கு இந்தியா வரை காணப்படுகிறது. புளோரிடாவிலும் அறிமுகப்படுத்தப்பட்ட பறவைகள் உள்ளன.
* P. p. caspius- Hartert, 1917 : காசுப்பியன் கடல், வடமேற்கு ஈரான், துருக்கிக்கு அருகில் காணப்படுகிறது.

## மேற்கோள்கள்

## வெளி இணைப்புகள்

பகுப்பு:கானாங்கோழி
பகுப்பு:இந்தியப் பறவைகள்
பகுப்பு:நீர்ப் பறவைகள்
பகுப்பு:மேற்கு ஆசியப் பறவைகள்
கொமோடோ டிராகன்

**கொமோடோ டிராகன்** (வாரனஸ் கொமோடோயென்சிஸ்) அல்லது **கொமோடோ உடும்பு** என்பது இந்தோனேசிய நாட்டில் உள்ள கொமோடோ, ரிங்கா, ஃப்ளோர்ஸ், கிலி மோட்டாங் மற்றும் பாடர் ஆகிய தீவுகளில் பெருமளவு காணப்படும் ஒரு உயிரினம் ஆகும். வரானிடே என்ற உடும்பு குடும்பத்தில் அடங்கும் இது உலகின் மிகப்பெரிய பல்லி வகை ஆகும். அரிதான சந்தர்ப்பங்களில் அதிகபட்சமாக 3 மீட்டர் (10 அடி) வளர்ந்து, சுமார் 70 கிலோகிராம் (150 பவுண்டு) எடையுடன் இருக்கும்.

கொமோடோ டிராகன்கள் பறவைகள் மற்றும் பாலூட்டிகள் ஆகியவற்றைப் பதுங்கியிருந்து வேட்டையாடுகின்றன. பெரிய கோமோடோ டிராகன்களின் முக்கியமான உணவு டிமோர் என்ற ஒருவகை மான் ஆகும். ஆனால் அவை கணிசமான அளவு விலங்குகளின் பிணங்களையே சாப்பிடுகின்றன. அவை சில சமயங்களில் மனிதர்களையும் தாக்குவது உண்டு. 

மே மற்றும் ஆகஸ்ட் மாதங்களுக்கு இடையில் உறவு கொள்ளும் கொமடோ டிராகன்கள் செப்டம்பர் மாதம் முட்டைகளை இடுகின்றன. முட்டைகளை ஏழு முதல் எட்டு மாதங்கள் வரை அடைத்து வைக்கின்றன, ஏப்ரல் மாதத்தில் பூச்சிகள் அதிக அளவில் அதிக அளவில் இருக்கும் போது அவை பொரிக்கின்றன. இளம் கொமோடோ டிராகன்கள் வலுவற்றதாக இருப்பதால்  மரங்களில் ஏறி வேட்டையாடுபவர்களிடமிருந்தும், விலங்குகளிடமிருந்தும் பாதுகாப்பாக உள்ளன. அவை 8 முதல் 9 ஆண்டுகளுக்குப் பிறகு முதிர்ச்சியடைகின்றன. கொமோடோ டிராகனின் ஆயுட்காலம் தோராயமாக 30 ஆண்டுகள் ஆகும்.

மனிதர்களின் செயல்களால் காடுகளில் கொமோடோ டிராகனின் அளவு குறைந்து வருகிறது. மேலும் பன்னாட்டு இயற்கை பாதுகாப்பு சங்கம்(IUCN) அழிவாய்ப்பு இனம் என்ற பட்டியலில் கொமோடோ டிராகன்களைச் சேர்த்துள்ளது. இதனால் அவை இந்தோனேசிய சட்டத்தின் கீழ் பாதுகாக்கப்பட்டு வருகிறது. மேலும் கொமோடோ தேசிய பூங்கா நிறுவி அவற்றைப் பாதுகாக்கும் முயற்சிகளுக்கு இந்தோனேசிய அரசு உதவி செய்தது.

## விளக்கம்
வயது முதிர்ந்த கொமோடோ டிராகன் வழக்கமாக சுமார் 70 கிலோ (150 பவுண்டு) எடையுள்ளதாக இருக்கிறது. ஆயினும் சிறைப்பிடிக்கப்பட்ட மாதிரிகள் பெரும்பாலும் அதிகமாக எடையைக் கொண்டிருக்கின்றன. கின்னஸ் உலக சாதனைகள் குறிப்பின்படி சராசரியாக வயதுவந்த ஆண் கொமோடோ உடும்பு 79 முதல் 91 கிலோ எடையும், 2.59 மீ (8.5 அடி) அளவும், சராசரியாக பெண் கொமோடோ உடும்பு 68 முதல் 73 கிலோ எடையும் மீ (7.5 அடி) அளவும் கொண்டிருக்கும்.

கொமடோ உடும்பின் வால் அதன் உடல் அளவிற்கு நீளமாக இருக்கும். அதன் ரம்பம் போன்ற 60 பற்களின் நீளம் 2.5 செமீ (1 அங்குலம்) வரை இருக்கும். ஈறு திசுக்கள் பற்களின் பெரும்பகுதியை மூடியிருப்பதால் அதன் பற்கள் இரத்தச் சாயத்துடன் காட்சியளிக்கும். கொமோடோ உடும்பு  ஆழமாகப் பிளவுபட்ட நீளமான மஞ்சள் நிற நாக்கைக் கொண்டுள்ளது. இதன் வலிமையான செதில்களால் ஆன தோல் ஒரு இயற்கையான ஒரு வலைக்கவசம் போல அமைந்துள்ளது.

## மேற்கோள்கள்


பகுப்பு:நச்சுத்தன்மையுடைய விலங்குகள்
பகுப்பு:உடும்புகள்
வெண்தொண்டை மீன்கொத்தி

**வெண்தொண்டை மீன்கொத்தி** (*Halcyon smyrnensis*) என்பது ஒரு மர மீன்கொத்தி. இது வெண்மார்பு மீன்கொத்தி எனவும் அழைக்கப்படும். மேலும் தமிழில் விச்சிலி, சிச்சிலி, பெருமீன்கொத்தி முதலிய பெயர்களும் உண்டு. இது உலகில் மேற்கில் பல்கேரியா, துருக்கி முதல் கிழக்கில் தெற்காசியா, பிலிப்பைன்சு வரை பரவியுள்ளது. இம்மீன்கொத்திகள் இவை சிறிய ஊர்வன, நிலநீர் வாழிகள், நண்டுகள், சிறு கொறிணிகள் முதலிய பலதரப்பட்ட உணவுகளை இரையாகக் கொள்கின்றன. இனப்பெருக்க காலத்தில் கட்டிடத்தின் உச்சி, மின்கம்பிகள் உள்ளிட்ட எடுப்பான இடங்களில் இருந்து ஒலியெழுப்புகின்றன.

## வகைப்பாட்டியல்
இதில் ஐந்து துணையினங்கள் உள்ளன:

* *H. s. smyrnensis* (Linnaeus, 1758) – தெற்கு துருக்கி வடகிழக்கு எகிப்து, ஈராக் முதல் வடமேற்கு இந்தியா வரை
* *H. s. fusca* (Boddaert, 1783) – மேற்கு இந்தியா மற்றும் இலங்கை
* *H. s. perpulchra* Madarász, 1904 – பூட்டான் முதல் கிழக்கு இந்தியா, இந்தோசீனா, மலாய் தீபகற்பம் மற்றும் மேற்கு சாவகம் வரை
* *H. s. saturatior* ஹியூம், 1874 – அந்தமான் தீவுகள்
* *H. s. fokiensis* Laubmann & Götz, 1926 – தெற்கு மற்றும் கிழக்கு சீனா, தைவான் மற்றும் ஆய்னான்

## விளக்கம்
இது ஒரு பெரிய மீன்கொத்தி. 28 செமீ நீளம் வரை வளரும். நன்கு வளர்ந்த நிலையில் இப்பறவையின் முதுகு, இறக்கைகள், வால் ஆகியன பளிச்சென்ற நீலநிறத்தில் இருக்கும். இதன் தலை, தோள், அடிவயிறு பழுப்பு நிறத்திலும் தொண்டையும், மார்புப்பகுதியும் வெள்ளையாக இருக்கும். பறக்கையில் இதன் இறக்கையில் வெள்ளைப் பகுதிகள் தெரியும்.

## வாழிடமும் பரவலும்
இப்பறவை பல்வேறுபட்ட சூழல்களில் வாழ்கிறது. மரங்கள், கம்பிகள் உள்ள திறந்த சமநிலங்களில் பெரும்பாலும் காணப்படுகிறது. இது மரத்தில் கூடு கட்டாது. மாறாக, மண் பாங்கான இடத்தில், பொந்து போன்ற அமைப்பை ஏற்படுத்தி, அதற்குள் இவை முட்டையிடும். இது இந்தியாவிலுள்ள மேற்கு வங்காள மாநிலத்தின் மாநிலப்பறவையும் ஆகும்.

## மேற்கோள்


## வெளி இணைப்புகள்

* White-throated kingfisher videos, photos & sounds on the Internet Bird Collection
* Singapore birds

பகுப்பு:மீன்கொத்திகள்
பகுப்பு:தென் சீனப் பறவைகள்
பகுப்பு:மத்திய கிழக்குப் பறவைகள்
பகுப்பு:தெற்காசியப் பறவைகள்
பகுப்பு:தென்கிழக்காசியப் பறவைகள்
கீழ்ப்பாக்கம்

**கீழ்ப்பாக்கம்** (Kilpauk) தமிழ்நாடு தலைநகரம் சென்னையில் அமைந்துள்ள ஓர் இடமாகும்.  பூந்தமல்லி நெடுஞ்சாலையின் மேற்கில் அமைந்துள்ளது. சேத்துப்பட்டு, எழும்பூர், கெல்லீஸ், அயனாவரம்,  அண்ணாநகர் மற்றும் புரசைவாக்கம் பகுதிகள் சுற்றுப்புறங்களாக உள்ளன.

சேத்துப்பட்டு ரயில் நிலையம் மற்றும் கீழ்ப்பாக்கம் மெட்ரோ ரயில் நிலையம், கீழ்ப்பாக்கத்திற்கு அருகில் உள்ளன. சென்னை சர்வதேச விமான நிலையம், 10 கி.மீ. தொலைவில் உள்ளது.

கீழ்ப்பாக்கம் மருத்துவக் கல்லூரியும் மருத்துவமனையும், கீழ்ப்பாக்கம் மனநல மருத்துவமனையும் இங்கு அமைந்துள்ளன.

## வெளியிணைப்புகள்
கீழ்ப்பாக்கம் குடியிருப்போர் நல அமைப்பு www.Kilpauk.net

## சுற்றுப்புறம்

### முக்கிய இடங்கள்

* கீழ்ப்பாக்கம் தோட்டம்
* கீழ்ப்பாக்கம் மனநல மருத்துவமனை
* மேடவாக்கம் டேங்க் ரோடு
* கெல்லீஸ்
* ராமலிங்கபுரம்
* அழகப்பா நகர்
* அயனாவரம்

## சாலைகள்

* கீழ்ப்பாக்கம் தோட்டம் சாலை
* பால்ஃபர் சாலை
* ஓர்ம்ஸ் சாலை
* பூந்தமல்லி நெடுஞ்சாலை
* காவலர் குடியிருப்பு சாலை
* மேடவாக்கம் குளச்சாலை
* டெய்லர்ஸ் சாலை
## மேற்கோள்கள்
  

﻿

பகுப்பு:சென்னை மாவட்டத்திலுள்ள ஊர்களும் நகரங்களும்
பகுப்பு:சென்னை
பகுப்பு:சென்னை மாவட்டம்
பகுப்பு:சென்னை சுற்றுப் பகுதிகள்
கம்லா பெர்சாத் பிசெசார்

**கம்லா பெர்சாத் பிசெசார்** (*Kamla Persad-Bissessar*, பிறப்பு: ஏப்ரல் 22, 1952) திரினிடாட் டொபாகோ குடியரசின் ஏழாவதும் தற்போதைய பிரதமரும் ஆவார். இவர் நாட்டின் முதலாவது பெண் பிரதமராக 2010, மே 26 ஆம் நாள் பதவியேற்றார்..

பெர்சாத்-பிசெசார் ஐக்கிய தேசிய காங்கிரசு கட்சியின் தலைவர் ஆவார். இது மக்கள் கூட்டமைப்பு என்ற ஐந்து-கட்சிக் கூட்டணியின் முக்கிய தலைமைக் கட்சியாகும். 2010 மே 24 இல் நாட்டில் நடந்த பொதுத் தேர்தலில் இக்கூட்டணி பெரும் வெற்றி பெற்றது.

கம்லா பெர்சாத் நாட்டின் முதலாவது பெண் சட்டமா அதிபராகவும், பதில் பிரதமராகவும், எதிர்க்கட்சித் தலைவராகவும் இருந்தவர்.

## வாழ்க்கைக் குறிப்பு
இந்திய வம்சாவளியைச் சேர்ந்த கமலா, இலட்சுமி இந்து மகளிர் கல்லூரியில் ஆசிரியையாகப் பணியாற்றினார். மருத்துவர் கிரெகரி பிசெசார் என்பவரைத் திருமணம் புரிந்தார். இவர்களுக்கு ஒரு மகன் உண்டு.

### அரசியல் வாழ்க்கை
கம்லா 1995 ஆம் ஆண்டில் இருந்து சிப்பாரியா தேர்தல் தொகுதியின் நாடாளுமன்ற உறுப்பினராக இருந்து வருகிறார். 1995 இல் இருந்து நாட்டின் சட்டமா அதிபராகவும் பணியாற்றினார். 2000 ஆம் ஆண்டு டிசம்பர் 22 இல் ஐக்கிய தேசியக் காங்கிரஸ் கட்சி பதவிக்கு வந்த பின்னர் இவர் கல்வி அமைச்சராகப் பொறுப்பேற்றார்.

2010, ஜனவரி 24 இல் இவர் ஐக்கிய தேசியக் காங்கிரஸ் கட்சியின் தலைவராகத் தேர்ந்தெடுக்கப்பட்டார். பெப்ரவரி 25 இல் இவர் எதிர்க்கட்சித் தலைவரானார்.

### பிரதமர்
2010, மே 24 இல் இடம்பெற்ற பொதுத் தேர்தலில் தேர்தலில் இவரது எதிர்க்கட்சிக் கூட்டணி அப்போதைய பிரதமர் பாட்ரிக் மானிங் இன் ஆளும் கட்சியை தோற்கடித்ததை அடுத்து, கம்லா நாட்டின் முதல் பெண் பிரதமராகத் தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்
* அதிகாரபூர்வத் தளம் 
* Kamla's Karma - *திரினிடாட் எக்ஸ்பிரஸ்* ஜூன் 10, 2002.
* Biography .

பகுப்பு:1952 பிறப்புகள்
பகுப்பு:திரினிடாட் டொபாகோவின் அரசியல்வாதிகள்
பகுப்பு:வாழும் மக்கள்
பகுப்பு:பெண் அரசுத் தலைவர்கள்
பகுப்பு:பெண் பிரதமர்கள்
மைக்ரோசாப்ட் சீக்குவல் சர்வர் தரவுத் தள எந்திரம்

**மைக்ரோசாப்ட் சீக்குவல் சர்வர் தரவுத்தள எந்திரம்** மைக்ரோசாப்டினால் விருத்தி செய்யப்பட்ட ஓர் சார் தரவுத்தளமாகும். இது மைக்ரோசாப்ட் சீக்குவல் சர்வர் 7 அல்லது 2000 வசதிகுறைக்கப்பட்ட பதிப்பாகும் எனினும் இது தன்னை சீக்குவல் சர்வர் 2000 குடும்பமாகவே அடையாளப்படுத்திக் கொள்ளும். இது வணிக நோக்கல்லாத பணிகளுக்கும் மட்டுப்படுத்தப்பட்ட வணிகப் பணிகளுக்கும் இலவசமானதாகும். மைக்ரோசாப்டின் தொழிற்கல்விக் கண்காட்சியில் மே 1999 இல் அறிமுகப்படுத்தப்பட்டது.  இது விருத்தியாளர்களுக்கான மைக்ரோசாப்ட் ஆபிஸ் 2000 பதிப்பான “ஆபிஸ் 2000 டெவலப்பர் எடிசனுடன்” உள்ளிணைக்கப்பட்டுள்ளது. இதனைத் தொடர்ந்து நவம்பர் 2005 இல் வந்த விரைவான சீக்குவல் சர்வர் எனப்பொருள்படும் சீக்குவல் சர்வர் எக்ஸ்பிரஸ் எடிசன் இதனை மாற்றீடு செய்தது. இதற்கான வணிக ஆதரவு 8 ஏப்ரல் 2008 உடன் முடிவடைந்தது. 

## உசாத்துணைகள்


பகுப்பு:வணிக தரவுத்தள மேலாண்மை மென்பொருட்கள்

பகுப்பு:தரவுத்தள மேலாண்மை கட்டகத் தனியுடைமை மென்பொருள்
அண்ணா நகர் கிழக்கு

**அண்ணா நகர் கிழக்கு** (*Annanagar East*) சென்னை மாநகராட்சியின் ஒரு பகுதி ஆகும்.

## அமைவு

சென்னை சென்ட்ரல் ரயில் நிலையம் சுமார் 7 கி.மீ தொலைவிலும், சென்னை பன்னாட்டு விமான நிலையம்  சுமார் 15 கி.மீ தொலைவிலும் உள்ளன. சென்னை புறநகர் பேருந்து நிலையம் 4 கி.மீ தொலைவிலும் அமைந்துள்ளது. அண்ணா நகர் கிழக்கைச் சுற்றி அமைந்துள்ள மற்ற பகுதிகள், அண்ணா நகர மேற்கு, ஷெனாய் நகர் மற்றும் அயனாவரம் ஆகும்.

## அஞ்சல் குறியீட்டு எண்

அண்ணா நகர் கிழக்கின் அஞ்சல் குறியீட்டு எண் 600102.

## கல்லூரிகள்

அண்ணா நகர் கிழக்குப் பகுதியில் கீழ்கண்ட கல்லூரிகள் உள்ளன

1) வள்ளியம்மாள் கல்லூரி
2) கந்தசாமி கல்லூரி

## பூங்காக்கள்

அண்ணா நகர் கிழக்கில் போகைன்வில்லா பூங்கா உள்ளது. 2010 சென்னை சங்கமம் நிகழ்ச்சிகள் இந்தப் பூங்காவிலும் நடைபெற்றன.

## மேற்கோள்கள்

﻿

பகுப்பு:சென்னை சுற்றுப் பகுதிகள்
சுல்தான்

**சுல்தான்** (*Sultan*, அரபி: سلطان‎) என்பது வரலாற்றில் பல்வேறு பொருள்களைத் தருகின்ற மதிப்புக்குரிய ஒரு பட்டம் ஆகும். இது வலிமை, வல்லமை, அதிகாரம் போன்ற பொருள்களைத் தருகின்ற அரபு மொழிச் சொல்லான *சுல்த்தா* ( **') என்பதில் இருந்து வருவிக்கப்பட்ட ஒரு சொல். எனவே ''சுல்தான்'' என்பது, வலிமையுள்ளவர், அதிகாரம் உள்ளவர், ஆட்சியாளன் போன்றவற்றைக் குறிக்கப் பயன்பட்டது. பிற்காலத்தில் இது இசுலாமிய ஆட்சி உள்ள பகுதிகளில், முழு [[இறைமை]]யுள்ள ஆட்சியாளர்களைக் குறித்தது. சுல்தான்களின் ஆளுகைக்கு உட்பட்ட பகுதி [[சுல்தானகம்]] எனப்படுகிறது.

''சுல்தான்** என்பதின் பெண்பாற் சொல் *சுல்தானா* என்பதாகும். இசுலாமிய வரலாற்றில் மிக அரிதாகக் காணப்படும் பெண் தலைவர்கள் *சுல்தானா* என்று குறிப்பிடப்படுகின்றனர்.

தற்காலத்தில், மரபுவழி முடியாட்சி கொண்ட இசுலாமிய நாடுகளில் பல ஆட்சித் தலைவர்கள் *அரசன்* என்னும் பொதுப் பெயரால் அழைக்கப்பட்டாலும், ஓமான், புரூணை போன்ற நாடுகளின் ஆட்சியாளரைச் சுல்தான் என்னும் வழக்கு இன்றும் உள்ளது.

## தற்காலத்துச் சுல்தான்கள்

* புரூணை 
** புரூணை சுல்தான்
* இந்தோனேசியா
** யோக்யக்கார்த்தா சிறப்புப் பகுதி சுல்தான் (அப்பகுதியின் ஆளுனராகச் செயற்படுகிறார்)
* மலேசியா
** ஜொகூர் சுல்தான்
** கெடா சுல்தான்
** கிளாந்தான் சுல்தான்
** பகாங் சுல்தான்
** பேராக் சுல்தான்
** சிலாங்கூர் சுல்தான்
** திராங்கானு சுல்தான்
* ஓமான்
** ஓமான் சுல்தான்

## அரச குடும்ப, மேட்டுக்குடிப் பட்டங்கள்

ஓட்டோமான் பேரரசின் வம்ச முறையில் ஆளும் பாதுசாவின் ஆண் வாரிசுகள் சுல்தான் என்னும் பட்டப்பெயரைக் கொண்டிருந்தனர். அரசுரிமைக்கு வாரிசாக இருப்பவர், முடிக்குரிய இளவரசர் என்னும் பொருளில் *தௌலத்லு நஜாபத்லு வலி அகத்-இசுல்தானத் எபென்டி அசரெத்லெரி* எனப்பட்டனர். வாரிசு உரிமையற்ற இளவரசர்கள் "இளவரசரின் மகன்" என்னும் பொருளில் *சுல்தான் சாடா பே-எபென்டி* என்றவாறான பட்டத்தைக் கொண்டிருந்தனர்.

தாத்தாரிய அசுட்ராகான் கானகம் போன்ற சில இசுலாமிய நாடுகளில் சுல்தான் என்பது மேட்டுக்குடியினருக்கு உரிய ஒரு பட்டமாக இருந்தது.

ஓட்டோமான் பேரரசில் ஆளும் சுல்தானின் தாய் *வலிடே சுல்தான்* என்றும், இளவரசர்களின் தாய் *அசேக்கி சுல்தான்* எனவும் அழைக்கப்பட்டனர்.

## இவற்றையும் பார்க்கவும்
* அமிர்
* பாதுசா
* கான்
* மாலிக்


பகுப்பு:அரசுத்தலைவர்கள்
பகுப்பு:அரபு மொழிச் சொற்கள்
பூமிபுத்ரா

ஒரு நாட்டிலோ அல்லது ஓர் இடத்திலோ தோன்றிய பூர்வக் குடியினரை பூமிபுத்திரா என அழைக்கலாம். இந்தச் சொல் மலேசிய நாட்டில் தோன்றிய பூர்வக் குடியினரைச் சுட்ட பயன்படுத்தப்பட்டு வருகின்றது. தீபகற்ப மலேசியாவிலும், கிழக்கு மலேசியாவிலும் தோன்றிய பூர்வக் குடியினர், மற்றும் மலாய்க்காரர்களைப் பூமிபுத்திரா என்று அழைக்கின்றனர். இச்சொல் சமஸ்கிருத மொழியில் இருந்து தோன்றியது. (பூமி=உலகம்/மண், புத்திரா=மகன்). அதாவது மண்ணின் மைந்தர்கள் என பொருள் கொள்ளலாம்.

***Bumiputra*** என்பது ஒரு சமஸ்கிருதச் சொல்லாக இருந்தாலும், மலாய் மொழியில் இப்போதைக்கு ஒரு வழக்குச் சொல்லாகிவிட்டது. அந்தச் சொல்லை 'பூமிபுத்ரா' என்றுதான் மலேசியாவில் அழைக்கிறார்கள். 1969 மே மாதம் 13ஆம் தேதி மலேசியாவில் ஓர் இனக்கலவரம் நடைபெற்றது. அதை மே 13 கலவரம் என்று அழைக்கிறார்கள். பொதுவாக, மலாய்க்காரர்களுக்கும் சீனர்களுக்கும் இடையே நிலவிய பொருளாதாரப் பாகுபாடுகளே அந்தக் கலவரத்திற்கு மூல காரணம் என்று கருதப்படுகிறது. 

### புதுவாதக் கொள்கை

இந்தக் கலவரத்தில் இந்தியர்களும் பெருமளவில் பாதிப்பு அடைந்தனர். மலாய்க்காரர்கள் மற்ற எல்லா இனங்களையும்விட முன்னேற்றம் அடைய வேண்டும் எனும் ஒரு புதுவாதக் கொள்கையை 1970களில் அரசாங்கம் அறிமுகம் செய்தது. மலாய்க்காரர்களுக்கு கூடுதலான பொருளாதார வாய்ப்புகளை வழங்க வேண்டும் என்று பல்வேறான தீவிரப் பொருளாதாரக் திட்டங்களை அமல்படுத்தியது. அந்தக் கட்டத்தில் மலாய்க்காரர்களுக்கும், மலேசியப் பூர்வீகக் குடிமக்களுக்கும் ‘பூமிபுத்ரா’ எனும் அந்தஸ்து வழங்கப்பட்டது. 

அரசாங்கத்தின் அந்தப் புதுவாதக் கொள்கையினால் நகர்ப்புறங்களில், புற நகர்ப்புறங்களில் வாழ்ந்த மத்தியதர மலாய்க்காரர்கள் மட்டுமே மிகைப் பலன் அடைந்தனர். கிராமப்புற மலாய்க்காரர்கள் தொடர்ந்து ஏழ்மையிலேயே இருந்தனர். இருந்தும் வருகின்றனர். இந்தப் புதுவாதக் கொள்கை இந்தியர்களைப் பெரும் அளவில் பாதித்தது. இண்ட்ராப் எனும் இந்து உரிமைகள் போராட்டக் குழு உருவானதற்கும் அந்தப் புதுவாதக் கொள்கையே காரணமாகும். 

## மேற்கோள்கள்

பகுப்பு:மலேசிய மக்கள்‎
சைவநெறிக்கூடம்

**சைவநெறிக்கூடம்** புலம்பெயர்ந்து வாழும் ஈழத்து இளவயதினரால் தமிழ்மக்களது மார்க்கமாகிய சைவத்தினை அறிந்து புலம்பெயர் தமிழ்மக்களது சமய ஐயத்தினையும் வெளிநாட்டவர்களுக்கு எமது சமய, இனப்பண்பாட்டு விழுமியங்களினை சரியான உதாரணத்துடன் அகம்புறம் விளக்கச் செய்யும் நோக்குடன் 1994ல் நிறுவப்பட்ட சைவத்தமிழ்மன்றமாகும்.

## செயற்பாடுகள்

பேர்ண் மாநிலத்தில் கோவில் கொண்டருள் பாலிக்கும் அருள்ஞானமிகு ஞானாம்பிகையுறை ஞானலிங்கேஸ்வரர் ஆலயத்தினை 2007 முதல்  அவனருளால் பரிபாலித்து வருகிறது.

எமது சுயதேடலின் கருவில் விளைந்த சைவநெறிக்கூடம் இன்று வெளிநாட்டவர்களுக்கு எமது மார்க்கத்தினை கோட்பாட்டுரீதியாகவும் செயற்பாட்டுவகையிலும் உயிரூட்டமாக விளக்குவதுடன் எமது வேரைக்காத்து சைவநெறியினை புலம் பெயர் தமிழ்மக்கள் ஒழுகக்கூடியவகையிலும் அதேநேரம் எமது இளந்தமிழ்ச்சமூகம் விருப்புடன் தமது சுயவிருப்பில் ஆர்வத்துடன் ஒழுகக்கூடியமார்க்கமாக எளிமையான ஊடகத்தினால் வெளிக்கொணரும் செயலில் ஈடுபட்டுள்ளது.

பழையன கழிதலும் புதியன புகுதலும் என்ற வாக்கிற்கேற்ப எமது மார்க்கம் புலம்பெயர்சூழலிற்கு அமைவாக ஒழுகக்கூடிய மார்க்கமாக அமைத்துக்கொடுக்கும் பொறுப்பு சைவஆன்மீக அமைப்புக்களது கடப்பாடாகும். அதேபோல் மனிதர்களால் சமயத்திற்குள் புகுத்தப்பட்ட விடயங்களை களைந்து செப்பனிடப்படுவதுடன் தமிழ்முறைப்படுத்தப்படவேண்டும். சைவசமயத்தவர் வெறுமனே சயமத்தினை வெளியில் இருந்து குறைகூறாது நேரடியாக செயலில் இறங்கி தவறுகளைத் திருத்த வேண்டும் என்ற உந்துதலில் குருவருள், இறையருள் திருவருள் நிறைகூட மேற்கண்ட நோக்கத்துடன் சைவத்தமிழ் மன்றமாக இயங்கிய சைநெறிக்கூடம் அருள்ஞானமிகு ஞானாம்பிகையுறைஞானலிங்கேஸ்வரர் ஆலயத்தினை சுவிஸ் தலைநகர் பேர்ண் மாநிலத்தில் அமைத்துச் செயற்படுகின்றது.

ஆன்மீக அமைப்புகள் தமது இனத்திற்கான பணியினையும் அதேபோல் மக்களின் அகத்தில் மற்றும் புறத்தில் உள்ள இடர்களைப்போக்கும் கருவியாகவும் அதேபோல் கடின நிலையினை தளர்த்தி ஆற்றுப்படுத்தும் உளச்சேவையும் புரியவேண்டும் அவாவுடன் இவ்வமைப்புத் தொண்டாற்றி வருகிறது.

## காண்க

பகுப்பு:சைவ சமயம்
கிழக்கு மலேசியா

[thumb|260px|right|பச்சை நிறத்தில் இருப்பது [போர்னியோ தீவிலுள்ள கிழக்கு மலேசியா]]
**கிழக்கு மலேசியா** (*East Malaysia*) போர்னியோ தீவின் வடக்கிலும், வடமேற்கிலும் மலேசியா நாட்டின் கிழக்கு மலேசியா அமைந்துள்ளது. கிழக்கு மலேசியாவில், மலேசியா நாட்டின் சபா மற்றும் சரவாக்  மாநிலங்கள் உள்ளது.  இதன் தெற்கில் இந்தோனேசியாவின் கலிமந்தன் பிரதேசம் உள்ளது.

மலேசியத் தீபகற்பத்திலிருந்து 400 மைல் (640 கி.மீ.) தொலைவில் தென் சீனக் கடலில்  கிழக்கு மலேசியா உள்ளது. 2013ம் ஆண்டில் கிழக்கு மலேசியாவின் மக்கள் தொகை 60,88,900 ஆகும். 

மேலும் கிழக்கு மலேசியாவில் புருணை எனும் சிறு தீவு நாடும், தெற்கில் இந்தோனேசியாவின்  கலிமந்தன்  பகுதியும் உள்ளது.

## இதனையும் காண்க
* சபா
* சரவாக்
* புருணை
* போர்னியோ
* கலிமந்தன்

## மேற்கோள்கள்

## வெளி இணைப்புகள்
Borneo

பகுப்பு:குறுங்கட்டுரைகள்
பகுப்பு:மலேசியாவின் புவியியல்
பகுப்பு:போர்னியோ
குசராத்தி எழுத்துமுறை

**குசராத்தி எழுத்துமுறை** குசராத்தி மொழி, கச்சி (அல்லது கட்சி) மொழி ஆகிய மொழிகளை எழுதப் பயன்படுத்தும் எழுத்து முறை. இது தேவநாகரி போன்ற எழுத்து முறையே ஆயினும் சில மாறுதல்கள் உண்டு. குறிப்பாக தேவநாகரி எழுத்துகளில் இருக்கும் மேல் கோடு (கிடைவாட்டாக இருக்கும் மேல்கோடு) இருக்காது. சில எழுத்துகளின் வரி வடிவமும் தேவநாகரியில் இருந்து மாறுபட்டுக் காணப்படும். எழுத்து வரிசை *அமைப்பிலும்* சில குறிப்பிடத்தகுந்த மாறுதல்கள் உள்ளன.

## உயிரெழுத்துக்கள்

## மெய் எழுத்துகள்

## சான்றுகோள்


பகுப்பு:குசராத்தி மொழி
பகுப்பு:இந்திய-ஐரோப்பிய எழுத்து முறைகள்
ஜ. ரா. சுந்தரேசன்

**ஜலகண்டபுரம் ராமசுவாமி சுந்தரேசன்** என்னும் **ஜ. ரா. சுந்தரேசன்** (சூன் 1, 1932 - திசம்பர் 7, 2017) பிரபல தமிழ் எழுத்தாளர் ஆவார். தமது தாயார் மற்றும் தந்தையார் பெயர்களை இணைத்து **பாக்கியம் ராமசாமி** என்னும் புனைபெயரில் நகைச்சுவைக் கதைகள் மற்றும் தொடர் புதினங்களுக்காக மிகவும் புகழ் பெற்றார். இவர் பத்மஸ்ரீ விருது பெற்ற ஜ.ரா.கிருஷ்ணமூர்த்தியின் சகோதரன். சேலத்தைச் சேர்ந்த ஜலகண்டாபுரம் என்னும் ஊரைச் சேர்ந்தவர்.

தனிப்பட்ட எழுத்தாளராக அறியப்பட்டதற்கும் மேலாக, நெடுங்காலம் குமுதம் என்னும் தமிழ் வார இதழில் ஆற்றிய பணிகளுக்காகவே இவர் அதிகம் அறியப்படுகிறார். அவ் வார இதழில் பல சிறுகதைகளும் தொடர்கதைகளும் புதினங்களும் மற்றும் அதன் சகோதரப் பத்திரிகையாக வெளிவந்து கொண்டிருந்த மாலைமதியில் பல குறு புதினங்களும் எழுதியுள்ளார்.

இவரது, அப்புசாமி மற்றும் சீதாப்பாட்டி என்னும் கதாபாத்திரங்கள் இறவாப் புகழ் பெற்றுள்ளன. 1963ஆம் ஆண்டில் இவ்விரு கதாப்பாத்திரங்களையும் கொண்டு முதல் கதையைக் குமுதத்தில் எழுதினார். தொடர்ந்து பற்பல நகைச்சுவைச் சிறுகதைகள், புதினங்கள் ஆகியவற்றை உருவாக்கினார். இவற்றில் சில ஜெயராஜ் ஓவியம் கொண்டு சித்திரக் கதைகளாகவும் வெளி வந்துள்ளன.'அப்புசாமியும் ஆப்பிரிக்க அழகியும்', 'மாணவர் தலைவர் அப்புசாமி', 'அப்புசாமியும் 1001 இரவுகளும்' ஆகியவை பிரபலமானவை. தற்போது அப்புசாமி.கொம் என்ற நகைச்சுவை வலைத்தளத்தை நடத்தி வந்தார்.

'அப்புசாமி - சீதாப்பாட்டி நகைச்சுவை அறக்கட்டளை' என்ற அமைப்பையும்,  'அக்கறை' என்ற அமைப்பையும் பல ஆண்டுகளாக நடத்தி வந்தார். சிறந்த இசைக் கலைஞர்களைக் கொண்டு 'அப்புசாமி - சீதாப்பாட்டி இசைக் கூடல்' என்ற அமைப்பை துவங்கி நடத்தி வந்தார்.

### படைப்புகள்
# பாசாங்கு
# மனஸ்
# கதம்பாவின் எதிரி
# முள்ளின் காதல்
# தேடினால் தெரியும்
# மாணவர்தலைவர் அப்புசாமி
# அப்புசாமியும் ஆப்பிரிக்க அழகியும்
# ஆயிரத்தொரு அப்புசாமி இரவுகள்
# சீதாப்பாட்டியின் சபதம்
# அப்புசாமி படம் எடுக்கிறார்
# ஆகஸ்ட் தியாகி அப்புசாமி
# அப்புசாமியும் கலர் டி.வி.யும்
# அப்புசாமியின் தாலிபாக்கியம்
# ஆகாசவாணியில் அப்புசாமி
# அப்புசாமி பரீட்சை எழுதுகிறார்
# அப்புசாமியும் அற்புதவிளக்கும்
# பாமரகீதை
# பெண் பார்த்தல் ஒரு பேத்தல்
# அப்புசாமி 80 (இரு தொகுப்புகள்)

## மறைவு
பாக்கியம் ராமசாமி 2017 டிசம்பர் 7 நள்ளிரவு சென்னையில் காலமானார். பாக்கியம் ராமசாமிக்கு விஜயலட்சுமி என்ற மனைவியும், 3 மகன்களும் உள்ளனர்.

## மேற்கோள்கள்

## வெளி இணைப்புகள்
*திரு. பாக்கியம் ராமசாமியின் வாழ்க்கைக் குறிப்பு 

பகுப்பு:தமிழக எழுத்தாளர்கள்
பகுப்பு:தமிழ் நகைச்சுவை எழுத்தாளர்கள்
பகுப்பு:1932 பிறப்புகள்
பகுப்பு:2017 இறப்புகள்
பகுப்பு:சேலம் மாவட்ட மக்கள்
அகதா புயல்

**அகத்தா புயல்** (*Tropical Storm Agatha*) என்பது 2010, மே 29 இல் நடு அமெரிக்காவின் பல பகுதிகளில் தாக்கிய வெப்பவலயப் புயல் ஆகும். இப்புயல் தாக்கிய பகுதிகளில் வெள்ளப்பெருக்கு ஏற்பட்டு பெரும் பாதிப்பு ஏற்பட்டது. கிழக்கு பசிபிக் பகுதியில் 1997 ஆம் ஆண்டு வீசிய புயலுக்குப் பின்னர் இச்சூறாவளியே பெரும் பாதிப்பை ஏற்படுத்தியுள்ளது. அகத்தா மே 29 ஆம் நாள் ஆரம்பித்து மே 30 இல் முடிவுக்கு வந்தது. காற்று ஆகக்கூடியது 45 மை/மணி ( வேகத்தில் வீசியது. மே 29 மாலை நேரம் இப்புயல் குவாத்தமாலா-மெக்சிக்கோ எல்லைப்பகுதியைத் தரை தட்டியது. இப்புயல் காரணமாக நடு அமெரிக்கா முழுவதும் பெரும் மழை பெய்தது. குவாத்தமாலாவில் 118 பேர் உயிரிழந்தனர், 53 பேர் மண்சரிவு காரணமாகக் காணாமல் போயுள்ளனர். எல் சல்வடோரில் 18 பேரும், நிக்கராகுவாவில் ஒருவரும் உயிரிழந்துள்ளனர்.

புயல் காரணமாக குவாத்தமாலாவில் மிக கடுமையாக மழை பெய்தது. இதனால் சுமார் 3 அடி உயரத்துக்கு வீதிகளில் வெள்ளம் கரை புரண்டோடியது.

தலைநகர் குவாத்தமாலா அருகேயுள்ள சான்அன்டோனியோ பலோபோ நகரில் கடுமையான நிலச்சரிவு ஏற்பட்டது. இதனால் வீடுகள் மண்ணுக்குள் புதைந்தன. மரங்கள், மின்கம்பங்கள் வீதிகள் போன்றவையும் மண்ணுக்குள் மறைந்தன.

கோப்பித் தோட்டங்கள் பூமிக்குள் புதைந்து நாசமானது. மேலும் ஸ்வல்லன் ஆற்றில் ஏற்பட்ட வெள்ளப் பெருக்கு காரணமாக கரை உடைந்தது. இதையடுத்து வெள்ளம் கிராமங்களில் புகுந்தது.

குவாத்தமாலாவைத் தாக்கிய அகதா புயல் பக்கத்து நாடுகளான எல் சால்வடோர், ஹொண்டுராஸ் ஆகிய நாடுகளையும் தாக்கியது. பலத்த மழை பெய்ததால் அங்கும் வெள்ளப்பெருக்கு மற்றும் நிலச்சரிவு ஏற்பட்டன.

## மேற்கோள்கள்

## வெளியிணைப்பு
*அமெ. கண்டத்தின் 3 நாடுகளில் 'அகதா' புயல் : 93 பேர் பலி , வீரகேசரி, மே 31, 2010
*The National Hurricane Center's Advisory Archive for Tropical Storm Agatha

பகுப்பு:சூறாவளிகள்
பகுப்பு:நிக்கராகுவா
பகுப்பு:குவாத்தமாலா
பகுப்பு:எல் சால்வடோர்